सीएम एमएलए पर झूठ बोलने का आरोप
सीएम एमएलए पर झूठ बोलने का आरोप
पंचकूला| हरियाणाप्रदेश महिला कांग्रेस की वरिष्ठ उपप्रधान एवं प्रवक्ता रंजीता मेहता का कहना है कि हरियाणा विधानसभा में पंचकूला जिला को खुले में शौचमुक्त बताने वाले हरियाणा के सीएम एवं पंचकूला के विधायक को शायद असलियत पता ही नहीं है। पंचकूला के कई क्षेत्रों में आज भी लोग खुले में शौच जाने को मजबूर हैं।
भैंसा टिब्बा, इंदिरा कालोनी, गांधी कालोनी, सकेतड़ी सहित बरवाला के कई गांवों में अभी तक शौचालय नहीं बने हैं।
रंजीता मेहता का कहना है कि विधानसभा में खड़े होकर सीएम एवं विधायक को लोगों को गुमराह नहीं करना चाहिए। उन्होंने कहा कि सडक़ों के निर्माण के दावे भी बिल्कुल खोखले हैं। पंचकूला से चंडीगढ़ को आने-जाने वाली सड़क बैल फेक्टरी के सामान बहुत ही खस्ता हालत में है। इन सडक़ों पर कई लोगों गिरकर घायल हो चुके हैं। परंतु सदन में कई किलोमीटर सडक़ों के निर्माण के दावे किए जा रहे हैं। हरियाणा के स्वास्थ्य मंत्री अनिल विज पंचकूला के गवर्नमेंट अस्पताल को नंबर बन बताते हैं, लेकिन अस्पताल में अच्छी व्यवस्था तभी होती है जब कोई वीवीआइपी आता है। गरीब एवं आम जनता की कोई सुनवाई नहीं होती। रात के समय कोई केस जाए, तो डाक्टर उसे बस रैफर ही करते हैं। नागरिक अस्पताल का नाम रैफर अस्पताल कर देना चाहिए।
उन्होंने कहा कि सरकार दावे कर रही है कि गरीबों को सिलेंडर देकर प्रदेश को कैरोसीन मुक्त कर दिया। सरकार का इसमें कोई योगदान नहीं है, क्योंकि गैस के दामों में 86 रुपये का इजाफा करके सारा बोझ सरकार ने आम आदमी पर ही डाल दिया। रंजीता मेहता ने सरकार से बढ़े हुए दामों को तुरंत वापस लेने की मांग की है। रंजीता मेहता ने कहा कि बेटी बचाओ-बेटी पढ़ाओ के नाम पर फिजूलखर्ची करने का खुलासा कैग की रिपोर्ट ने कर दिया। कैग ने कहा है कि 5-5 लाख रुपये लिंगानुपात भेद वाले जिलों पर खर्च करने थे, लेकिन वहां पर 3 लाख रुपये का एक गेट पानीपत में कार्यक्रम के लिए बनवा दिया। लाखों रुपये बैग एवं मग छाप दिए जोकि किसी को वितरित हुये या नहीं, इसका कोई रिकॉर्ड नहीं है। कैग रिपोर्ट के मुताबिक इस फंड में करोड़ों रुपये का घपला हुआ है। वहीं अनिल विज बेटियों के प्रति कितने संजीदा है, इसका उनके ट्वीट एवं प्रतिक्रिया से पता लगता है। बेटी का समर्थन करने वालों को विज देशद्रोही बताते हैं।
hne_Deva hne_Deva awa_Deva hin_Deva hin_Deva hin_Deva